SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC

Meno a priezvisko, tituly:	Mgr. Jana Miháliková, PhD.	
Znalosť cudzích jazykov:	AJ	
2.	Zahraničná pracovná cesta

Štát / mesto:	Brusel, Belgicko	
Názov a adresa 
prijímajúcej organizácie:	Európska komisia, Rue Joseph 70/II	
Účel cesty:	Zasadnutie expertnej pracovnej skupiny ku kvalite práce s mládežou. 	
Spôsob financovania:	Všetky výdaje hradí MŠVVaŠ SR – cestovné preplatí Európska komisia. 	
3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
25/9/2013	Doprava do miesta konania.	
26/9/2013	Otvorenie stretnutia (Fabien Metayer, Lucie Lekešová, Európska komisia). Prezentácia cieľov a programu.  Predstavenie systémov práce s mládežou s dôrazom na definíciu kvality v jednotlivých krajinách (1. časť). 	
27/9/2013	Predstavenie systémov práce s mládežou (2.časť).  Voľba predsedu a podpredsedov, harmonogram činnosti, definovanie priebežných výstupov a ďalších pravidiel. 	
4.	Stručný priebeh rokovaní

 Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
26/9/2013	P. Metayer predstavila ciele a zadanie pre vytvorenie expertnej skupiny a navrhla agendu. Výstupom je vytvorenie spoločných indikátorov kvality práce s mládežou v priestore Európskej únie a návrh na ďalší rozvoj a využitie vytvoreného rámca. Práca bude obsahovať výmenu príkladov prace a hodnotových systémov, porovnanie procesov v práci s mládežou a jednotlivých produktov. Úvod do stretnutia urobil Jan VANHEE (Belgicko – Flámska komuta), ktorý prezentoval výstupy Belgického predsedníctva (1. Európsky konvent k práci s mládežou v roku 2010) a poukázal na nutnosť pokračovania rozvoja tejto témy, kde zaraďuje aj zriadenie pracovnej skupiny. Druhá časť hlavného programu bola prezentácia európskej štúdie o hodnote práce s mládežou (Value of Youth Work), ktorá bude oficiálne prezentovaná na konci októbra 2013.

Jednotliví členovia sa predstavili a zvyšok dňa bol venovaný prezentáciám.
Najprepracovanejší modul je momentálne v Írsku, ktoré má vytvorený aj internetový portál, kde jednotlivé časti systému sú naznačené aj s linkom na existujúce publikácie a zdroje (http://www.effectiveservices.org/ces-projects/National-Quality-Standards-Framework. 
Zaujímavý systém databázy podobnej nášmu systému VIVANT existuje vo Švédsku, kde slúži aj na monitoring, kontrolu a evalvácia aktivít tých, ktorí sú v systéme zaregistrovaní. Francúzsky systém BAFA skúšky ako základnej kvalifikácie pre pracovníkov  s mládežou je známy a inšpirujúci. Dánsko nemá a ani nemá záujem vytvoriť formálne indikátory kvality, keďže tradícia a renomé práce s mládežou á dlhú tradíciu a výborné výsledky (diskusia bola uzavretá s odporúčaním, že minimálne do vnútra systému je dobré mať zadefinované kritéria kvality). 	
27/9/2013	Prezentácie jednotlivých systémov pokračovali aj na druhý deň. V závere boli zvolení predseda a podpredseda pracovnej skupiny: Jonas AGDUR (Švédsko) a Conor ROWLEY (Írsko). Časť diskusie sa venovala časovému ohraničenie stretnutí (začiatok a koniec, návrh na spoločný večerný program medzi prvým  druhým dňom rokovania bol schválený a všetci členovia si tak zariadia program na nasledujúce stretnutie) a výberom vhodných termínov na ďalšie stretnutie v roku 2014. Na budúcom stretnutí sa budú prezentovať vybrané kritéria kvality zapracované do tzv. national templates, aby sa vytvorila databáza základných (systematizovaných ) informácii na ďalšiu analýzu, triedenie a záverečný výber. 	
5.	Odporúčané závery 

Keďže ide o bežiacu spoluprácu – zatiaľ bez záverov. Výsledkom skupiny bude odborný materiál predstavený výboru pre mládež na Európskej komisii v roku 2014. 	
6.	Prehľad prinesenej dokumentácie a miesto jej uloženia 

Dokumenty: RISE – Estónsky systém kvality práce s mládežou, Youth Work Qulity system in Luxembourg, French Community of Belgium. Prístup do rakúskeho Droppbox systému s prezentovanými dokumentymi. 	

7.	Osobitne vyhodnotený očakávaný prínos ZPC

Aj keď pracovná skupina začala pracovať neskôr v roku 2013, niektoré myšlienky zapracujeme aj do návrhu nového grantového programu pre mládež MŠVVaŠ SR na roky 2014 – 2020.	

8.	Spôsob zverejnenia výsledkov ZPC, prenos získaných informácií

Ing. Tomáš Pešek, riadne nominovaný člen pracovnej skupiny bol informovaný o priebehu a výsledkoch. Následné stretnutie skupine je 3. – 4. Decembra 2013. Stretnutia sa už osobne zúčastní. 	

Súhlasím so zverejnením tejto správy na internete
Dátum:	9.	Októbra 2013	
Správu vypracoval
(meno a priezvisko, podpis):	Mgr. Jana Miháliková, PhD. 	
Správu schválil
(meno a priezvisko, podpis):	Mgr. Eva Masárová, OMKP MŠVVaŠ SR